**Kőszegszerdahely község Önkormányzata**

9725 Kőszegszerdahely, Kossuth L. u. 5.

iktatószám: KSZ/192-1/2019

ügyintéző: Dr. Bende Katalin

Tárgy: Védőnő elszámolás

|  |  |
| --- | --- |
| Bozsok község Önkormányzat Képviselő-testülete9727 BozsokRákóczi u. 142. | Cák község Önkormányzat Képviselő-testülete9725 CákPetőfi u. 30. |

|  |  |
| --- | --- |
| Kőszegdoroszló község Önkormányzat Képviselő-testülete9725 KőszegdoroszlóFő u. 7. | Velem község Önkormányzat Képviselő-testülete9726 VelemRákóczi u. 73. |

Tisztelt Polgármester Úr/Asszony!

Tisztelt Képviselő-testületek!

Bozsok, Cák, Kőszegdoroszló, Kőszegszerdahely, Velem községek önkormányzati Képviselő-testületei megállapodást kötöttek a védőnői feladatok Kőszegszerdahely gesztorönkormányzaton keresztül történő ellátására. A megállapodás a költségek vonatkozásában 2017. december 31-ig tartalmazott felhatalmazást a felülvizsgálatra. 2017. évben a központi finanszírozás fedezte a védőnői költségeket, így a megállapodás felülvizsgálatára nem tettünk javaslatot.

Az idei évben azonban a 2018. költségvetési év lezárása után, és a felmerült kérdések kapcsán szükségesnek ítélem a megállapodás felülvizsgálatát.

Csatoltan megküldöm a vonatkozó COFOG 2018. évre vonatkozó pénzforgalmi info megnevezésű adatlapját. 2018. évben sajnos a finanszírozás a költségeket nem fedezte, 41.720 Ft-tal több költség volt a védőnőnél, mint a bevétel.

2018. évben a védőnőnek ezen okból jutalom fizetésére sem nyílt lehetőségünk, annak ellenére, hogy a védőnő feladatellátásával kapcsolatban mindenhonnan elismerő véleményeket kaptunk. 2019. évben a társközségek támogatásával szeretnénk a részére egy havi bérének megfelelő jutalmat fizetni.

Továbbá a védőnői szolgálatot a GDPR-nek is meg kell feleltetnünk. A mellékelt árajánlatot Kőszegszerdahely község Önkormányzata, mint legkedvezőbb ajánlatot kiválasztotta, de a feladat ellátását megrendelni csak akkor tudja, ha minden település vállalja a rá eső rész megfizetését.

Mindezek alapján a többletköltségek bemutatása 2019. évre:

|  |  |  |
| --- | --- | --- |
| **megnevezés** | **költség összesen** | **költség 1/5 része** |
| 2018. költségvetési év hiány finanszírozása | 41.720,- Ft | 8.344,- Ft |
| védőnő 2019. évi jutalma | 308.310,- Ft | 61.662,- Ft |
| GDPR megfeleltetés2019. évi költsége | 279.400,- Ft | 55.880,- Ft |
| **összesen:** | **629.430,-Ft** | **125.886,- Ft** |

A megállapodás a költségek megosztására 1/5-1/5 arányt tartalmazott, javasoljuk ezt a megosztási módot a jövőben is.

Kérem a Tisztelt Képviselő-testületeket, haladéktalanul nyilatkozzanak, hogy a fenti költségek arányos részének megfizetését vállalják, és a jövőre vonatkozóan hatalmazzák meg polgármesterüket, hogy a gesztori megállapodást kiegészítő megállapodást a felmerülő többletköltségek vonatkozásában a fentiekben leírt megosztási módszerrel az önkormányzat nevében aláírhassák.

Köszönettel:

Kőszegszerdahely, 2019. február 21.

|  |  |  |
| --- | --- | --- |
|  |  | \_\_\_\_\_\_\_\_\_\_\_\_\_\_\_\_Takács PéterKőszegszerdahely község polgármestere |